laion/Wikipedia-Exotic huggingface dataset:
אנחנו (סדרת טלוויזיה)

אנחנו (באנגלית: Us) היא סדרת דרמה קומית בת ארבעה פרקים של BBC One, המבוססת על רומן באותו שם מאת הסופר האנגלי דייוויד ניקולס, שגם עיבד את הספר לטלוויזיה. מככבים בסדרה טום הולנדר וססקיה ריבס המגלמים זוג נשוי. ג'פרי סאקס ביים את הסדרה, והמוזיקה המקורית היא מאת אולי ג'וליאן (Oli Julian). לפני שהבן, אלבי, עומד לעזוב את הבית כדי ללמוד באוניברסיטה, בני הזוג דאגלס וקוני פיטרסון (טום הולנדר וססקיה ריבס) מתכננים לצאת לטיול באירופה שתהיה "חופשה של פעם בחיים". קוני מתוסכלת מחייה אחרי 24 שנות נישואים, עם דאגלס, ביוכימאי מאורגן ששונא לקחת סיכונים. כאשר אלבי יוצא מהבית, היא גם רוצה לעזוב ולא להישאר נשואה. הסיפור עוקב אחר דאגלס ובני המשפחה במהלך הטיול, כשהוא מנסה לזכות מחדש באהבתה של קוני. הסדרה מציגה את ההווה יחד עם פלאשבקים להיכרותם של דאגלס (איאן דה קסטקר) וקוני (ג'ינה ברמהיל). טום הולנדר – דאגלס פיטרסן ססקיה ריבס – קוני פיטרסן טום טיילור – אלבי פיטרסן איאן דה קסטקר – דאגלס הצעיר ג'ינה ברהמהיל – קוני הצעירה ת'דאה גרהם – קאט סופי גראבול – פרייה שארלוט ספנסר – קארן פיטרסון הסדרה צולמה בין יולי לאוקטובר 2019. בסדרה המשפחה מגיעה לפחות יעדים מאשר ברומן מסיבות תקציביות ולוגיסטיות. עם זאת הצוות עבד ביותר מ-162 אתרי צילומים הכוללים אתרים בלונדון, בקינגהאמשייר, פריז, אמסטרדם, ונציה וברצלונה. בספטמבר 2020 שודרה הסדרה לראשונה ברשת ה-BBC. "אנחנו", במסד הנתונים הקולנועיים IMDb (באנגלית) "אנחנו", במסד הנתונים הקולנועיים KinoPoisk (ברוסית) חן חדד, "אנחנו": דיוקן עדין על זוגיות במשבר כשהבן עוזב את הקן, באתר הארץ, 21 ביוני 2021 יעל שוב, "אנחנו": האיש הכי מעצבן בטלוויזיה יגרום לכם להתאהב בו, טיים אאוט "Tom Hollander to star in Us, David Nicholls' adaptation of his bestselling novel for BBC One, 17 July 2019". BBC. נבדק ב-19 בספטמבר 2020. {{cite web}}: (עזרה) "Meet the cast of David Nicholls drama Us, 15 September 2020". Radio Times. נבדק ב-19 בספטמבר 2020. {{cite web}}: (עזרה) "Soundtrack Album for BBC Series 'Us' Released". Film Music Reporter. נבדק ב-11 באוקטובר 2020. {{cite web}}: (עזרה) Sulcas, Roslyn (18 ביוני 2021). "'Us' Offers Marital Angst and a Trip to Europe". New York Times. נבדק ב-20 ביוני 2021. {{cite web}}: (עזרה) "Where was BBC One comedy drama Us filmed?". Radio Times. 15 בספטמבר 2020. נבדק ב-19 בספטמבר 2020. {{cite web}}: (עזרה)
ג'אומטרי A

ג'אומטרי A (באנגלית: Geometry A) היא מכונית חשמלית קומפקטית במרכב סדאן, בעלת חמישה מקומות ישיבה, שמיוצרת על ידי ג'אומטרי משנת 2019. היא הוצגה בתערוכת הרכב הבינלאומית של שאנגחאי באפריל 2019. היא כוללת מנוע חשמלי המספק כ-163 כ"ס. סוללת יוני ליתיום בקיבולת 51.9 קוט"ש המאפשרת טווח נסיעה חשמלי של 410 ק"מ או סוללת ליתיום-יון בקיבולת 61.9 קוט"ש המאפשרת טווח נסיעה חשמלי של 500 ק"מ. התאוצה מ-0 ל-100 קמ"ש אורכת 8.8 שניות והמהירות המרבית עומדת על 150 קמ"ש. היא אב טיפוס שהוצגה בפברואר 2021 ומציגה את מתיחת הפנים העתידית. היא כוללת מנוע חשמלי המספק כ-204 כ"ס. סוללת ליתיום יון בקיבולת 53 קוט"ש המאפשרת טווח נסיעה חשמלי של 430 ק"מ או סוללת ליתיום-יון בקיבולת 70 קוט"ש המאפשרת טווח נסיעה חשמלי של 600 ק"מ. התאוצה מ-0 ל-100 קמ"ש אורכת 6.9 שניות והמהירות המרבית עומדת על 150 קמ"ש. היא מתיחת הפנים לג'אומטרי A, היא נחשפה ב-28 באוגוסט 2022. בשלב זה לא ברור האם הג'אומטרי G6 מחליפה בפועל את הג'אומטרי A או שהיא תימכר בסין במקביל. היא כוללת עיצוב חדש לגמרי לתא הנוסעים, העיצוב החיצוני לא שונה כמעט מהג'אומטרי A למעט הפגוש שקיבל עיצוב מעודכן. גם מערכות ההנעה שונו והטווח הוגדל אך ג'אומטרי לא מספקת את הנתונים לעת עתה. מבט קדמי מבט אחורי גרסת פרו מדיה וקבצים בנושא ג'אומטרי A בוויקישיתוף אתר האינטרנט הרשמי של ג'אומטרי A Geely Geometry A At 2019 Shanghai Auto Show: Photos & Videos, באתר insideevs, ‏18 באפריל 2019 Geely announces April debut for Geometry A Pro - uprated battery, 201 hp/310 Nm motor, 600 km range, באתר paultan, ‏15 במרץ 2021 cartube, ג'ילי חושפת בסין את הג'אומטרי C החדשה 2023 - ג'אומטרי M6, באתר cartube ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
ינסון

האם התכוונתם ל... ינסון - צמח תבלין המוכר יותר בשם אניס אישים טובה ינסון – סופרת פינית לארס ינסון – קומיקסאי פיני, אחיה של טובה ינסון
אדמס

האם התכוונתם ל... אישים: אדי אדמס – צלם אמריקאי זוכה פרס פוליצר אידי אדמס (אנ') – שחקנית אמריקאית איימי אדמס – שחקנית אמריקאית אלווה בלנשארד אדמס – סנאטור אמריקאי אלמה אדמס – פוליטיקאית אמריקאית אנסל אדמס – צלם אמריקאי אריק אדמס – סולן להקת מנוור אריק אדמס – פוליטיקאי אמריקאי ארתור אדמס – קולונל בצבא הסובייטי ומייג'ור בצבא ארצות הברית, מרגל אטום למען רוסיה בארצות הברית בנג'מין אדמס – אתלט אמריקאי, סגן אלוף אולימפי, אחיו של פלאט אדמס. בריאן אדמס – מוזיקאי קנדי, הנודע כזמר של בלדות רוק ג'ון אדמס – נשיא ארצות הברית השני אביגייל אדמס – אשתו של ג'ון אדמס ג'ון קווינסי אדמס – בנו של ג'ון ונשיא ארצות הברית השישי לואיזה אדמס – אשתו של ג'ון קווינסי אדמס והגברת הראשונה של ארצות הברית ג'ון אדמס (מלחין) – מלחין אמריקאי ג'יין אדמס – עובדת סוציאלית וממייסדות תחום זה ג'יימס טראסלו אדמס – היסטוריון אמריקאי ג'יימסון אדמס – מגלה ארצות דאגלס אדמס – סופר מדע בדיוני, מחבר מדריך הטרמפיסט לגלקסיה ואלרי אדמס – אתלטית ניו זילנדית ויליאם אדמס – נווט אנגלי, כנראה הבריטי הראשון שהגיע ליפן ויקטוריה אדמס (כיום ויקטוריה בקהאם) - זמרת בריטית, בעבר חברה בלהקת הספייס גירלז טוני אדמס – שחקן כדורגל אנגלי מייקל אדמס – שחמטאי בריטי מרסל אדמס – איל נדל"ן קנדי יהודי, אביו של סילבן אדמס סטנלי אדמס (אנ') – שחקן יהודי-אמריקאי סילבן אדמס – איש עסקים ומיליארדר יהודי קנדי-ישראלי, פילנתרופ, בנו של מרסל אדמס סמואל אדמס – ממנהיגי המהפכה האמריקאית, בן דודו של ג'ון אדמס ססיל אדמס – עיתונאי אמריקאי סקוט אדמס – קומיקסאי אמריקאי פאץ' אדמס – מייסד הליצנות הרפואית פלאט אדמס – אתלט אמריקאי, אלוף אולימפי, אחיו של בנג'מין אדמס. ריצ'רד אדמס – סופר בריטי ויליאם אדמס (ראפר) – ראפר אמריקאי ויליאם אדמס (פוליטיקאי) – פוליטיקאי אמריקאי שונות: אנדרטת אדמס – אנדרטה בוושינגטון די. סי., ארצות הברית משפחת אדמס – משפחה בדיונית שכיכבה בסדרות קומיקס וטלוויזיה ומספר סרטי קולנוע תאוריית ההוגנות של אדמס – תאוריה בתחום הכלכלה אדמס (עיר) – עיר בצפון מחוז ברקשייר, מסצ'וסטס, ארצות הברית פיורד אדמס – פיורד בארץ אנדרבי שבאנטארקטיקה אדמס (מחוז) – מחוז בפנסילבניה
אוסף הביבליה

אוסף הביבליה או אוסף התנ"ך (באנגלית: Bible Collection) הוא שמה של סדרת סרטים שהופקו עבור רשת הטלוויזיה TNT, שהחלה באברהם מאפריל 1994 והסתיימה עם תומאס באפריל 2001. אוסף הביבליה מורכב ממיני סדרות בנות 27 חלקים ב-17 כרכים. הסדרה צמחה מסדרה קודמת של סרטי הברית הישנה שהופקה על ידי חברת Five Mile River Films האיטלקית בשנות התשעים. הסרטים, ששודרו במקור כסרטי טלוויזיה עצמאיים או כמיני-סדרות קצרות, נאספו ושוחררו באוסף ממוספר. סדר האוסף עשוי להשתנות מעט מהסדר בו הופקו הסרטים במקור. אוסף התנ"ך כרך 01 ישו (1999) אוסף התנ"ך כרך 02 יעקב (1994) אוסף התנ"ך כרך 03 משה (1995) אוסף התנ"ך כרך 04 שמשון ודלילה (1996) אוסף התנ"ך כרך 05 דוד (1997) אוסף התנ"ך כרך 06 יוסף (1995) אוסף התנ"ך כרך 07 אברהם (1993) אוסף התנ"ך כרך 08 ירמיהו (1998) אוסף התנ"ך כרך 09 שלמה (1997) אוסף התנ"ך כרך 10 פאולוס (2000) אוסף התנ"ך כרך 11 אסתר (1999) אוסף התנ"ך כרך 12 האפוקליפסה (2000) אוסף התנ"ך כרך 13 בראשית (1994) אוסף התנ"ך כרך 14 מריה מגדלנה (2000) אוסף התנ"ך כרך 15 יהודה (2001) אוסף התנ"ך כרך 16 תומאס (2001) אוסף התנ"ך כרך 17 יוסף מנצרת (2000)   "TNT Premieres Samson and Delilah". Rocky Mountain News. "The Newest Testament Scope of 'Bible' Series Reaches, Well, Biblical Proportions". Chicago Tribune.
יוסוף דמיר

יוסוף דמיר (בגרמנית: Yusuf Demir; נולד ב-2 ביוני 2003) הוא כדורגלן אוסטרי המשחק בעמדת הקשר ההתקפי בקבוצת פ.צ. בזל ובנבחרת אוסטריה. דמיר נולד בווינה שבאוסטריה, להורים מטורקיה. גדל במחלקות הנוער של פירסט וינה וראפיד וינה. בשנת 2019 החל לשחק בראפיד וינה II, קבוצת המילואים של ראפיד וינה. ב-14 בדצמבר 2019 ערך דמיר את הופעת הבכורה שלו בקבוצה הראשונה של המועדון, כשנכנס כמחליף בניצחון 0–3 על אדמירה ואקר מדלינג במסגרת המחזור ה-18 בבונדסליגה האוסטרית לעונת 2018/2019. בעונתו הראשונה בקבוצה הראשונה של המועדון ערך דמיר שש הופעות ליגה. ב-15 בספטמבר 2019 הבקיע דמיר את שער הבכורה שלו במועדון, בהפסד 1–2 לגנט במסגרת מוקדמות עונת 2019/2020 בליגת האלופות. ב-19 בספטמבר הוא הבקיע את שער הבכורה שלו בליגה, בתיקו 1-1 נגד שטורם גראץ במסגרת המחזור השני. בעונתו השנייה בקבוצה הבוגרת של המועדון ערך דמיר 25 הופעות ליגה, בהן הבקיע ששה שערים. ב-9 ביולי 2021 הושאל דמיר לברצלונה אתלטיק מהליגה הספרדית השלישית, קבוצת המילואים של ברצלונה. עקב מחסור בשחקני התקפה זמינים, הועלה דמיר בתחילת עונת 2021/2022 לקבוצה הראשונה של המועדון. ב-21 באוגוסט 2021 ערך דמיר את הופעת הבכורה שלו בקבוצה, כשעלה כמחליף בתיקו 1-1 נגד אתלטיק בילבאו במסגרת המחזור השני בליגה. ב-13 בינואר 2022, חזר דמיר לראפיד וינה לאחר שברצלונה הודיעה שקיצרה את תקופת ההשאלה. ב-8 בספטמבר 2022 חתם דמיר לארבע שנים בגלאטסראיי. ב-11 בספטמבר ערך את הופעתו הבכורה בניצחון 3-2 על קסימפאשה. ב-16 באוגוסט 2023 הושאל לפ.צ. בזל. ב-28 במרץ 2021 ערך דמיר את הופעת הבכורה שלו בנבחרת אוסטריה, כשנכנס כמחליף בניצחון 1–3 על נבחרת איי פארו במסגרת מוקדמות מונדיאל 2022. מדיה וקבצים בנושא יוסוף דמיר בוויקישיתוף יוסוף דמיר, ברשת החברתית אינסטגרם יוסוף דמיר, באתר Transfermarkt יוסוף דמיר, באתר Soccerway יוסוף דמיר, באתר BDFutbol יוסוף דמיר, באתר WorldFootball.net יוסוף דמיר, באתר National Football Teams יוסוף דמיר, באתר FootballDatabase.eu Sarigul, Emre (30 במרץ 2019). "Man City & Man United Scout 15-Year-Old Forward Yusuf Demir". Turkish Football. נבדק ב-8 באוגוסט 2021. Demir was born in Vienna but is an ethnic Turk with his family roots in Trabzon, Turkey. {{cite web}}: (עזרה) Agreement with SK Rapid Vienna for loan of Yusuf Demir באתר הרשמי של ברצלונה (באנגלית)
יחסי אוקראינה–ליכטנשטיין

יחסי אוקראינה–ליכטנשטיין הם יחסי החוץ בין אוקראינה וליכטנשטיין. שתי המדינות כוננו יחסים דיפלומטיים ב-6 בפברואר 1992. לראשונה מנהיגי שתי המדינות, הנשיא פטרו פורושנקו ואלויס, יורש העצר של ליכטנשטיין, נפגשו ב-17 בינואר 2017 בפורום הכלכלי העולמי, שם פורושנקו הביע תודה על העמדה העקרונית של ליכטנשטיין בתגובה להפרה על ידי רוסיה את שלמותה הטריטוריאלית של אוקראינה המצטרפת לסנקציות האיחוד האירופי, ותמיכה בהחלטות הרלוונטיות במסגרת האו"ם. הפגישה ציינה את השתתפותה הפעילה של ליכטנשטיין בהתגברות על ההשלכות ההומניטריות של המלחמה עם רוסיה, השתתפות כספית בבניית מבנה בטון מגן (המכונה ״סרקופג״) על יחידת הכוח הרביעית בצ'רנוביל וכן בתמיכה ברפורמות באוקראינה. נסיך הכתר אמר כי ארצו תנהיג משטר ללא ויזה לאזרחי אוקראינה מיד לאחר החלטה דומה של האיחוד האירופי. מדיה וקבצים בנושא יחסי אוקראינה–ליכטנשטיין בוויקישיתוף Порошенко провів у Давосі "історичну зустріч" באתר ukrinform‏, 17 בינואר 2017
גדת קרסנופרסננסקאיה

גדת קרסנופרסננסקאיה (ברוסית: Краснопресненская набережная) היא הכינוי לגדה השמאלית של נהר מוסקבה ברובע פרסננסקי במוסקבה. מדובר בקטע הנמצא מצפון לעיקול הנהר בין גשר בגרטיון וגשר נובוארבטסקי. הבית הלבן של רוסיה מרכז הסחר העולמי Capital Towers גשר בגרטיון מדיה וקבצים בנושא גדת קרסנופרסננסקאיה בוויקישיתוף https://kudago.com/msk/place/krasnopresnenskaya-naberezhnaya/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
ארתור פרנק מת'יוס

ארתור פרנק מת'יוס (באנגלית: Arthur Frank Mathews‏;1 באוקטובר 1860 - 19 בפברואר 1945) היה צייר טונליסט אמריקאי, ממייסדי התנועה האמריקאית לאומנות ומלאכה. הוא ואשתו לוצ'יה קלינהאנס מת'יוס השפיעו משמעותית על התפתחות האמנות הקליפורנית בסוף המאה ה -19 ובתחילת המאה העשרים. מת'יוס נולד במרקסן, ויסקונסין, והתגורר שם עד גיל שש. אביו, יוליוס מת'יוס, היה אדריכל והעביר את המשפחה לסן פרנסיסקו בשנת 1866. ארתור ואחיו ולטר ואדגר, מת'יוס למדו אדריכלות מאביו. לאחר מכן המשיך ולמד ציור בבית הספר לעיצוב בקליפורניה שם הושפע מוירג'יל מייסי ויליאמס. בסן פרנסיסקו עבד גם כמעצב ומאייר בליתוגרפיה. הוא למד אמנות בפריז באקדמיה ז'וליאן בין השנים 1885–1889, שם הושפע מהקלאסיקה האקדמית של מוריו גוסטב בולאנג'ה וז'ול לפבר, מהטונליות של ג'יימס אבוט מקניל ויסלר, והסמליות של פייר פובי דה שאבאן. עם שובו מפריז לימד מתיוס שיעורים בליגת הסטודנטים לאמנות בסן פרנסיסקו ובבית הספר לעיצוב בקליפורניה. הוא הפך למנהל האחרון בשנת 1890, וב־1894 התחתן עם לוסיה קלינהאנס, אחת מתלמידותיו לאמנות. אף שהוא ספג מדי פעם ביקורת על גישתו האוטוקרטית להוראה, שהתבססה על הפרדיגמה הצרפתית באסכולת ברביזון. הוא תמך נמרצות בנוכחותן של סטודנטיות בבית הספר לעיצוב. הוא המשיך ללמד שם עד זמן קצר לאחר רעידת האדמה הגדולה בסן פרנסיסקו בשנת 1906. בעקבות רעידת האדמה, הוא ואשתו לוצ'יה שיתפו פעולה עם היזם ג'ון זייל לפתיחת חנות רהיטים בסן פרנסיסקו. שם יכול היה להביע את כישוריו המשולבים כאומן, מעצב וצייר. מת'יוס וזייל פרסמו את כתב העת "פילופוליס ", שקידם את האסתטיקה של אמנות והמלאכה בבנייה המחודשת של העיר. בין ציורי הקיר הרבים שלו הייתה סדרה בת 12 פאנלים בבניין הקפיטול של המדינה בסקרמנטו. עבודות מרכזיות אחרות כללו ציורי קיר בספרייה הציבורית באוקלנד, ספריית מכון המכניקה, הספרייה הרפואית ליין בקמפוס בית הספר לרפואה באוניברסיטת סטנפורד בסן פרנסיסקו, לשכות בית המשפט העליון ועוד. מת'יוס היה אמן רב גוני: ציורי שמן, צבעי מים, פסטל, גואש ופרסקו. הוא ולוצ'יה עיצבו תוכניות מפורטות לעיצוב פנים במה שנודע בשם הסגנון הדקורטיבי של קליפורניה. הם יצרו מגוון של רהיטים, קופסאות, מסגרות לתמונות מגולפות וצבועות וחפצי נוי רבים אחרים, ואפילו חלונות ויטראז' גדולים. הוא נפטר בביתו בסן פרנסיסקו בשנת 1945. מדיה וקבצים בנושא ארתור פרנק מת'יוס בוויקישיתוף Berke, Arnold; Alexander Vertikoff (2002). Mary Colter, architect of the Southwest. Princeton Architectural Press. pp. 28–29. Huntington, David C.; Detroit Institute of Arts (1983). The quest for unity: American art between world's fairs, 1876–1893. Detroit Institute of Arts. pp. 117–118. Jones, Harvey (2006). The art of Arthur and Lucia Mathews. Pomegranate. Powers, Laura (June 30, 1906). "Dean Mathews Resigns Place". The San Francisco Call. Jones, Harvey (2006). The Art of Arthur and Lucia Mathews. Pomegranate Communications. pp. 17–18
יחסי אוקראינה–קפריסין

יחסי אוקראינה–קפריסין הם יחסי החוץ בין אוקראינה וקפריסין. שתי המדינות כוננו יחסים דיפלומטיים בשנת 1992. בעבר יוצגה קפריסין באוקראינה באמצעות שגרירותה בברלין, גרמניה, אולם בשנת 2011 היא פתחה שגרירות בקייב. שיתוף הפעולה בתחומים כלכליים, מדעיים, טכניים ותעשייתיים בין אוקראינה לקפריסין מתקיים על בסיס ההסכם בין ממשלת אוקראינה לממשלת הרפובליקה של קפריסין ב-12 בינואר 2012. בשנת 2020 היקף המסחר בסחורות ובשירותים בין אוקראינה לקפריסין הסתכם ב-674.6 מיליון דולר, כלומר 16,3% פחות מאשר בתקופה המקבילה של 2019. יצוא הסחורות והשירותים האוקראינים לקפריסין הסתכם ב-418.9 מיליון דולר, עליה של 23,2% ואילו היבוא ירד ב-40,3% והסתכם ב-255.8 מיליון דולר. מחזור המסחר הכולל בין אוקראינה לקפריסין בשנת 2020 הסתכם ב-50.8 מיליון דולר. יצוא הסחורות האוקראיניות לקפריסין הסתכם בכ-31.8 מיליון דולר., ואילו היבוא הסתכם ב-19.0 מיליון דולר. היקף הסחר הדו-צדדי בשירותים בין אוקראינה לקפריסין בשנת 2020 הסתכם ב-623.8 מיליון דולר. היצוא הסתכם ב-387.0 מיליון דולר, בעוד שהיבוא הסתכם ב-236.8 מיליון דולר. נכון ל-30 בספטמבר 2020, היקף ההשקעות מקפריסין לכלכלת אוקראינה הסתכם ב-15.2 מיליארד דולר, או 31% מסך ההשקעות הזרות הישירות. היקף ההשקעות מאוקראינה לכלכלת קפריסין הסתכם ב-1.1 מיליארד דולר, או 38.98% מסך ההשקעות הישירות באוקראינה בחו"ל. שיתוף הפעולה הדו-צדדי בין אוקראינה לרפובליקה של קפריסין בתחום התיירות מבוסס על ההסכם בין קבינט השרים של אוקראינה לבין ממשלת הרפובליקה של קפריסין בנושא שיתוף פעולה בתחום התיירות ב-10 בספטמבר 2010. מאז 2006 פועלת האיגוד העסקי קפריסין-אוקראינה באופן שוטף בלשכת המסחר והתעשייה בקפריסין, תוך התמקדות עיקרית בפיתוח נוסף של שיתוף פעולה עסקי וכלכלי בין אוקראינה לקפריסין. ב-26–27 ביוני 2013 התקיים בניקוסיה המושב הראשון של הוועדה הבין-ממשלתית הקפריסאית האוקראינית לשיתוף פעולה כלכלי, מדעי, טכני ותעשייתי בראשות שר האוצר מר האריס ג'ורג'יאדס ושר האוצר של אוקראינה יוריי קולובוב. ב-22 בספטמבר 2020 התקיים הסמינר המקוון "חקר הזדמנויות עסקיות בינלאומיות באוקראינה ובקפריסין", שיזמה השגרירות ומטרתה להדק את היחסים הכלכליים הדו-צדדיים בין אוקראינה לרפובליקה של קפריסין. הדיון אורגן על ידי איגוד העסקים האירופי באוקראינה ולשכת המסחר והתעשייה בקפריסין. למעלה מ-50 משתתפים הצטרפו לפגישה. התקיים דיון על המוזרויות של עשיית עסקים באוקראינה ובקפריסין במהלך האירוע. ענפי המפתח להשקעות באוקראינה ובקפריסין נידונים בפירוט; סקירת האקלים העסקי בשתי המדינות; דן בתנאים לפתיחת עסק מרישום חברות ועד זכויות קניין רוחני; תקציב לתחזוקת החברה; צורות מיסוי; הוראות עיקריות במשטר המס בענף ה-IT והטבות השקעה וכו'. אוקראינה מחזיקה בקפריסין שגרירות בניקוסיה וקונסוליית כבוד בלימסול. קפריסין מחזיקה באוקראינה שגרירות בקייב וקונסוליית כבוד במריאופול. מדיה וקבצים בנושא יחסי אוקראינה–קפריסין בוויקישיתוף יחסי סחר וכלכלה, שגרירות אוקראינה בקפריסין באתר משרד החוץ האוקראיני
זיקר 001

זיקר 001 (באנגלית: Zeekr 001) היא מכונית חשמלית יוקרתית במרכב סדאן בעלת חמישה מקומות ישיבה, שמיוצרת על ידי זיקר משנת 2021. היא הוצגה בתערוכת הרכב הבינלאומית של שאנגחאי באפריל 2021. זיקר 001 מבוססת על מכונית הקונספט של המותג Lynk & Co שהוחלף בזיקר בשנת 2021. נכון לשנת 2021 המכונית משווקת בסין בלבד. בעקבות השקעה של אמנון שעשוע בחברה, ישנם מספר רכבים בבעלות מובילאיי שמשמשים כרכבי ניסוי בישראל. העיצוב החיצוני מציג עיצוב שוטניג ברייק ובחלקו הקדמי דומה לפורשה פאנאמרה. עיצוב הפנים הוא עיצוב יוקרתי-עדין וכולל לוח מחוונים דיגיטלי קטן למדי ולידו מסך מגע "ענק" המציג את המולטימדיה. המכונית כוללת שתי אפשרויות להנעה: הנעה כפולה הכוללת: שני מנועים חשמליים המספקים יחד 544 כ"ס ומומנט מרבי של 71.3 קג"מ. התאוצה מ-0 ל-100 קמ"ש אורכת 3.8 שניות והמהירות מוגבלת אלקטרונית ל-200 קמ"ש. סוללת ליתיום-יון בקיבולת 100 קוט"ש המספקת טווח נסיעה חשמלי של 606 ק"מ או סוללת ליתיום-יון בקיבולת 86 קוט"ש המספקת טווח נסיעה חשמלי של 526 ק"מ. הנעה אחורית הכוללת: מנוע חשמלי אחד המספק כ-272 כ"ס. התאוצה מ-0 ל-100 קמ"ש אורכת 6.9 שניות והמהירות מוגבלת אלקטרונית ל-200 קמ"ש. סוללת ליתיום-יון בקיבולת 100 קוט"ש המספקת טווח נסיעה חשמלי של 712 ק"מ. זיקר 001 מצוידת בטכנולוגיית זיהוי תווי פנים המאפשרת פתיחה אוטונומית של המכונית באמצעות מערכת זו. טעינה של חמש דקות ממטען ציבורי מהיר בקיבולת של עד 150 קילוואט מוסיפה 120 ק"מ לסוללה. היא גרסת הביצועים הגבוהים לזיקר 001, היא כוללת עיצוב ספורטיבי יותר. היא מתחרה ישירה לטסלה מודל S. היא נחשפה ב-10 בספטמבר 2023. היא כוללת ארבעה מנועים חשמליים (אחד לכל גלגל) המספקים יחד 1265 כ"ס ומומנט מרבי של 130.5 קג"מ, היא מאיצה מ-0 ל-100 קמ"ש בתוך 2.07 שניות ומגיעה למהירות מרבית של 280 קמ"ש. זיקר 001 FR מצוידת בסוללת 100kWh CATL Qilin, זו אותה סוללה שנמצא בדגמים הרגילים של זיקר 001 אך בדגם FR נמצא מערכת טעינה תומכת 800V המאפשרת טעינה של 10% עד 80% בזמן של 15 דקות בלבד, זה בתנאי ותעשו שימוש במטענים החדשים של זיקר המאפשרים טעינה בהספק של עד 800kW, במתח של עד 1000V ובזרם של עד 800A. מבט קדמי מבט אחורי מבט לצד מדיה וקבצים בנושא זיקר 001 בוויקישיתוף אתר האינטרנט הרשמי של זיקר 001 Geely launches its new Zeekr brand with the electric 001, באתר אוטו בלוג, ‏15 באפריל 2021 Zeekr 01: Bilder des ersten Modells von Geelys neuer Elektro-Marke, באתר insideevs, ‏31 במרץ 2021 אמנון שעשוע מהמר על מותג המכוניות החשמליות הסיני Zeekr, באתר TheMarker‏, 13 בפברואר 2023 Geely Reveals Tech Specs For The Zeekr 001, But Doubts Persist, באתר insideevs, ‏15 באפריל 2021 cartube, זיקר 001 FR: מתחרה ישירה לטסלה מודל S פלייד, באתר cartube, ‏2023-09-10 Zeekr 001 FR Debuts As 1,265-HP Quad-Motor Rival For Model S Plaid, Motor1.com (באנגלית)
בחירות בהאיטי

בבחירות בהאיטי בוחרים בנשיא ובפרלמנט. הנשיא נבחר לתקופה של חמש שנים על ידי העם, וכל נשיא יכול לכהן כנשיא 2 קדנציות, אך עם הפסקה של 5 שנים לפחות בין כל קדנציה.. כיום אין נשיא מבחינה רשמית, אך בפועל הנשיא הוא אריאל אנרי, המשמש כנשיא זמני, עקב הירצחו של ז'ובנל מואיז. הבחירות נערכות ביום ראשון האחרון בנובמבר בשנה החמישית לכהונתו של הנשיא הנוכחי. עם זאת, זמן ההצבעה אינו קבוע. אם אף מפלגה אינה מקבלת רוב קולות, נערכות בחירות בין שתי המפלגות שקיבלו הכי הרבה קולות, וראש המפלגה הזוכה יתמנה לנשיא. כל כהונה לנשיאות מתחילה ומסתיימת ב-7 בפברואר הראשון לאחר קיום הבחירות לנשיאות, אך בבחירות בשנים 2010–2011, מישל מרטלי מונה לנשיא ב-11 במאי. הבחירות האחרונות בהאיטי נערכו ב-15 באוקטובר 2015. בסבב הבחירות הראשון, אף מפלגה לא קיבלה רוב קולות, ולכן נערך סבב בחירות שני. אחוז ההצבעה באותן הבחירות עמד על 28.8%. על פי תוצאות ראשוניות שפורסמה על ידי מועצת הבחירות הזמנית, שני ראשי המפלגות בעלי מספר הקולות הרבים ביותר הם ז'ובנל מואיז וג'וד סליסטין, שזכו ב-32.81% ו-25.27 מהקולות, בהתאמה. הבחירות הכלליות בהאיטי 2022 מדיה וקבצים בנושא בחירות בהאיטי בוויקישיתוף אתר האינטרנט הרשמי של בחירות בהאיטי DJ Kamal Mustafa, Jovenel Moise Haiti President Killed at his Private Residence, Europe, Africa, Middle East, Tribune, Breaking News, World News, ‏2021-07-07 (באנגלית אמריקאית) חוקת האיטי משנת 1987, סעיף 134-2 חוקת האיטי משנת 1987, סעיף 134 חוקת האיטי משנת 1987, סעיף 134-1
יחסי קנדה–קפריסין

יחסי קנדה–קפריסין הם יחסי החוץ בין קנדה לקפריסין. היחסים בין המדינות נבעו בתחילה מחברות קפריסין בחבר העמים הבריטי בעקבות עצמאותה בשנת 1960 (לאחר מאבק גרילה עם בריטניה). יחסים אלו התרחבו במהירות בשנת 1964, כאשר קנדה הפכה לתורמת כוחות גדולה לכוח שמירת השלום של האו"ם בקפריסין. ההשתתפות נמשכה ב-29 השנים הבאות, במהלכן שירתו 50,000 חיילים קנדים ו-28 מהם נהרגו. במידה רבה היחסים הקנדיים עם קפריסין ממשיכים להסתובב סביב תמיכה במאמציהם המתמשכים של האו"ם, ה-G8 ואחרים לפתור את מעמדו המפולג של האי. מגעים עם קפריסין בנושאים אחרים מתקיימים גם בארגונים בינלאומיים כמו האו"ם, הארגון לביטחון ולשיתוף פעולה באירופה וחבר העמים הבריטי. שתי המדינות חברות מלאות בחבר העמים הבריטי. היחסים המסחריים הדו-צדדיים עם קפריסין נותרו צנועים יחסית. בשנת 2005, קנדה ייצאה סחורות ושירותים בשווי של קצת יותר מ-10 מיליון דולר לקפריסין. הייצוא של קנדה כלל בעיקר מכונות, מוצרי עץ וירקות. היבוא הקנדי מקפריסין גדל בשנת 2005 והסתכם בשווי 17.8 מיליון דולר. הוא כלל בעיקר ספינות וסירות, מכונות ופירות ואגוזים למאכל. ההשקעה הקנדית בקפריסין הייתה 98 מיליון דולר בשנת 2006. קנדה מיוצגת בקפריסין באמצעות שגרירותה באתונה, יוון ובנוסף מחזיקה קונסוליית כבוד בניקוסיה. קפריסין מחזיקה בקנדה נציבות עליונה באוטווה וקונסוליות כבוד בוונקובר ובמונטריאול. אתר על יחסי מדינות
משאל העם החוקתי בהאיטי

משאל העם החוקתי בהאיטי הוא משאל עם המתוכנן להתקיים בהאיטי בשנת 2023, והוא משאל העם הראשון בהאיטי מאז 1987. המשאל הוצע באופן חד צדדי על ידי נשיא האיטי לשעבר ז'ובנל מואיז. בתחילה, נקבע כי המשאל התקיים ב-27 ביוני 2021, אך הוא נדחה ליום הבחירות לנשיאות ולפרלמנט, 26 בספטמבר 2021. לאחר מכן, הוא נדחה שוב ל-7 בנובמבר 2021. ב-27 בספטמבר פירק מואיז את מועצת הבחירות, ועקב כך, נדחו הבחירות ואיתן משאל העם, לתאריך לא ידוע. לבסוף, הכריז אנרי כי משאל העם צפוי להתקיים בפברואר 2022 ולאחר מכן נדחו ל-2023. עקב היעדר מועצה חוקתית, מועצת בחירות קבועה וסנאט מתפקד, שרר בהאיטי חוסר בהירות לגבי סיום כהונתו של הנשיא ז'ובנל מואיז. בעוד שהוא האמין כי כהונתו תסתיים ב-7 בפברואר 2022, מפלגות האופוזיציה טענה כי הקדנציה הייתה אמורה להסתיים ב-7 בפברואר 2021. באותו היום, ב-7 בפברואר 2021, הכריזה המועצה העליונה של מערכת המשפט על סיום כהונתו של מואיז. הממשלה ביטלה את הכרזת מערכת המשפט, והצהירה כי היא רואה בהכרזה על סיום כהונתו ניסיון הפיכה, שנמנע בעקבות הביטול. למחרת הודיעה האופוזיציה כי תמנה את השופט ג'וזף מקאן ז'אן לואי לנשיא זמני לתקופת מעבר של שנתיים, ובו בזמן תנוסח חוקה חדשה. משאל העם יביא למספר שינויים המוצעים בחוקתה של האיטי, שביניהם: ביטול הסנאט ויצירת בית מחוקקים חד-ביתי. ביטול תפקיד ראש הממשלה, מהלך שיגרום למעבר של האיטי ממערכת חצי נשיאותית למערכת ממשלתית נשיאותית מלאה. שינוי שיטת הבחירות לנשיאות, ממערכת דו-סיבובית למערכת חד-סיבובית. שינוי מגבלת משך כהונתו של הנשיאות. לאחר השינוי נשיא יוכל לכהן במשך שתי קדנציות רצופות שמשך כל אחת מהן חמש שנים. ב-7 ביוני הודיעה הממשלה כי היא תדחה את משאל העם עקב התפרצות מגפת הקורונה בהאיטי, ועקב הקשיים בגיוס ובהכשרת עובדים למשאל. הממשלה פרסמה תאריך חדש למשאל העם, שנבחר להיות 26 בספטמבר 2021. לאחר מכן, המשאל נדחה פעם נוספת, ל-7 בנובמבר 2021. לבסוף, המשאל נדחה לפברואר 2022. ולאחר מכן ל-2023. Haïti: le pouvoir contesté annonce des élections et un référendum sur une nouvelle constitution, LEFIGARO (בצרפתית) Haiti's presidential election postponed until November, AP NEWS, ‏2021-08-12 (באנגלית) En pleine crise, les élections reportées sine die en Haïti, LEFIGARO (בצרפתית) The AP Interview: Haiti PM plans to hold elections next year, AP NEWS, ‏2021-09-28 (באנגלית) נשיא האיטי מסרב לפרוש בתום כהונתו ומאשים את האופוזיציה בהפיכה, באתר הארץ, 9 בפברואר 2021 Haiti moves constitutional referendum to September, Reuters, ‏2021-06-29